b'\n_START_ARTICLE_\nHist\xc3\xb2ria del petroli a Vene\xc3\xa7uela\n_START_PARAGRAPH_\nL\'hist\xc3\xb2ria del petroli a Vene\xc3\xa7uela \xc3\xa9s el resum de les activitats petrolieres qu\xc3\xa8 van comen\xc3\xa7ar en l\'\xc3\xa8poca prehisp\xc3\xa0nica, \xc3\xa8poca en la qual nom\xc3\xa9s s\'utilitzava el petroli per calafatejar i impermeabilitzar les embarcacions, per\xc3\xb2 la seva explotaci\xc3\xb3 es va comen\xc3\xa7ar a realitzar formalment en l\'\xc3\xa8poca colonial. Va ser de llavors en\xc3\xa7\xc3\xa0 que la ind\xc3\xbastria del petroli a Vene\xc3\xa7uela va anar creixent i es va enfortir fins a arribar al punt en el qual es van nacionalitzar tots els actius de les empreses petrolieres el 1976. Vene\xc3\xa7uela \xc3\xa9s el cinqu\xc3\xa8 pa\xc3\xads exportador de petroli i el posse\xc3\xafdor de les m\xc3\xa9s grans reserves provades de petroli brut pesant del m\xc3\xb3n, amb 297.570 milions de barrils fins desembre de 2011. _NEWLINE_Vene\xc3\xa7uela t\xc3\xa9 a m\xc3\xa9s a m\xc3\xa9s les m\xc3\xa9s grans reserves de petroli brut cru lleuger en tot l\'hemisferi occidental. L\'any 2008, la producci\xc3\xb3 de petroli brut crua Vene\xc3\xa7uela va ser la desena m\xc3\xa9s alta del m\xc3\xb3n amb 2.394.000 de barrils diaris, convertint el mencionat pa\xc3\xads en el vuit\xc3\xa8 exportador net de petroli m\xc3\xa9s gran del m\xc3\xb3n.\n_START_SECTION_\n\xc3\x88poca prehisp\xc3\xa0nica - segle XV\n_START_PARAGRAPH_\nEls pobles originaris de Vene\xc3\xa7uela, a l\'igual de moltes societats antigues, ja utilitzaven petroli cru i asfalt, que traspuen naturalment a trav\xc3\xa9s del terra a la superf\xc3\xadcie, en els anys anteriors a la colonitzaci\xc3\xb3 espanyola. El l\xc3\xadquid negre i esp\xc3\xa8s, conegut com mene, s\'utilitzava principalment per a fins medicinals, com a font d\'il\xc2\xb7luminaci\xc3\xb3, i per al calafatament de canoes. _NEWLINE_A la seva arribada a la fi del segle XV, els conqueridors  espanyols van aprendre dels pobles ind\xc3\xadgenes l\'\xc3\xbas de l\'asfalt present de manera natural per calafatejar els vaixells, i per a tractament de les seves armes. La primera tramesa de petroli documentat en la hist\xc3\xb2ria de Vene\xc3\xa7uela va succeir el 1539, quan un sol barril va ser enviat a Espanya per alleugerir la gota del pretendent carl\xc3\xad al tron d\'Espanya Carles Maria Isidre de Borb\xc3\xb3.\n_START_SECTION_\nInicis en la producci\xc3\xb3 petroliera -1904\n_START_PARAGRAPH_\nAl 1799 Alexander von Humboldt va trobar un pou de petroli a  la pen\xc3\xadnsula d\'Araya (Estat Sucre). Ja per el 1839 el govern encomana al metge Jos\xc3\xa9 Maria Vargas perqu\xc3\xa8 investigu\xc3\xa9s sobre el petroli. Una vegada fetes les respectives indagacions, va opinar que aquesta mat\xc3\xa8ria era m\xc3\xa9s rica que la plata per la gran possibilitat d\'\xc3\xbas que tenia. En aquesta nom\xc3\xa9s s\'utilitzava el petroli per a coses molt senzilles i la seva extracci\xc3\xb3 era for\xc3\xa7a rudiment\xc3\xa0ria i no s\'explotava en forma industrial. El primer pou que es va explotar en forma industrial en el m\xc3\xb3n va ser el 1859 a Pennsilv\xc3\xa0nia, els Estats Units, i el seu propietari va ser Edwin Drake. Per\xc3\xb2 a Vene\xc3\xa7uela es comen\xc3\xa7a a explotar el petroli a partir de 1875, despr\xc3\xa9s d\'un terratr\xc3\xa8mol comen\xc3\xa7a a sortir petroli en grans quantitats per una de les esquerdes produ\xc3\xafdes pel moviment tel\xc2\xb7l\xc3\xbaric en la hisenda \xc2\xabLa Alquitrana\xc2\xbb de l\'estat T\xc3\xa1chira pertanyent a Manuel Antonio Pulido. A prop\xc3\xb2sit d\'aquest fet Pulido forma la primera empresa petroliera Vene\xc3\xa7olana que es va dedicar a explotar industrialment al petroli. L\'empresa es va nomenar "Compa\xc3\xb1\xc3\xada Petrolera del T\xc3\xa1chira". M\xc3\xa9s tard es va construir la primera refineria la qual es produ\xc3\xafa mensualment 60 galons de gasolina, 165 de queros\xc3\xa8, 150 de gas-oil i 220 de residus. D\'aquests derivats del petroli, el queros\xc3\xa8 era el de major utilitat, s\'utilitzava per a l\'enllumenat i per a les primeres cuines. El 1880 els ve\xc3\xafns de les poblacions de Rubio i de San Crist\xc3\xb3bal, animats per la novetat, acudeixen a la instal\xc2\xb7laci\xc3\xb3 d\'aquells estranys equips de perforaci\xc3\xb3 que havien viatjat per vaixell, barcasses i mules des de Nova York fins \xc2\xabLa Alquitrana\xc2\xbb. Per\xc3\xb2  no va ser sin\xc3\xb3 tres anys m\xc3\xa9s tard quan a seixanta metres de profunditat, l\'anomenat \xc2\xabpou Eureka\xc2\xbb va comen\xc3\xa7ar a produir 230 litres diaris d\'un petroli una mica verd\xc3\xb3s que seria refinat en un petit alamb\xc3\xad per produir queros\xc3\xa9 i proveir d\'aquesta font d\'il\xc2\xb7luminaci\xc3\xb3 a Rubio i San Crist\xc3\xb3bal. Aix\xc3\xb2 d\xc3\xb3na l\'inici d\'explotaci\xc3\xb3 del petroli a Vene\xc3\xa7uela. _NEWLINE_El sorprenent creixement de la ind\xc3\xbastria petroliera nord-americana genera nous emporis econ\xc3\xb2mics. Destaca la Standard Oil, capitanejada per John D. Rockefeller. Paral\xc2\xb7lelament, empreses angleses i holandeses troben petroli en el lluny\xc3\xa0 Orient i R\xc3\xbassia mantenint un ritme d\'exploraci\xc3\xb3 permanent en [tots els continents. \xc3\x89s en aquest context de recerca de nous jaciments quan el ge\xc3\xb2leg Ralph Arnold i part del seu equip per l\'abril de 1913 arriben al camp petrolier La Alquitrana, a l\'estat T\xc3\xa1chira. All\xc3\xa0 escriu que la refineria local porta trenta anys en servei, constatant que a Vene\xc3\xa7uela ja es produ\xc3\xafa petroli.\n_START_SECTION_\nNaixement de la ind\xc3\xbastria petroliera vene\xc3\xa7olana - 1904-1940\n_START_PARAGRAPH_\nMalgrat el coneixement de l\'exist\xc3\xa8ncia de petroli a Vene\xc3\xa7uela des de feia segles, aquest recurs va cobrar real transcend\xc3\xa8ncia amb l\'arribada del segle XX i els primers pous de import\xc3\xa0ncia no es van perforar sin\xc3\xb3 fins a la d\xc3\xa8cada de 1910. L\'aleshores el president Cipriano Castro va aprovar un nou Codi de Mines per a la Naci\xc3\xb3 el 23 de gener de 1904, establint aix\xc3\xad un principi que marcaria dram\xc3\xa0ticament el curs de la ind\xc3\xbastria petroliera fins a la seva nacionalitzaci\xc3\xb3 el 1976. El president de la Rep\xc3\xbablica obtenia facultat plena per administrar i atorgar concessions petrolieres sense necessitat del consentiment del Congr\xc3\xa9s. Durant el seu govern, es van arribar a atorgar quatre concessions per explorar, produir i refinar petroli, les quals van ser sol\xc2\xb7licitades amb l\'evident prop\xc3\xb2sit d\'\xc3\xa9sser negociades amb inversionistes estrangers._NEWLINE_Al 1908, Juan Vicente G\xc3\xb3mez va reempla\xc3\xa7ar Castro  com a president de Vene\xc3\xa7uela. Als seg\xc3\xbcents anys, G\xc3\xb3mez va continuar la pol\xc3\xadtica d\'atorgament de concessions, que en la seva majoria van ser adjudicades als seus amics m\xc3\xa9s propers, els qui alhora les van tornar a negociar amb les companyies petrolieres estrangeres que posse\xc3\xafen la tecnologia necess\xc3\xa0ria per poder desenvolupar-les. Una d\'aquestes concessions va ser atorgada a Rafael Max Valladares que va contractar la Caribbean Petroleum (subsidi\xc3\xa0ria de la Royal Dutch Shell) per portar a terme el seu projecte d\'exploraci\xc3\xb3 d\'hidrocarburs. El 15 d\'abril de 1914, el primer camp petrol\xc3\xadfer vene\xc3\xa7ol\xc3\xa0 d\'import\xc3\xa0ncia, Mene Grande, va ser descobert per la Caribbean despr\xc3\xa9s de la finalitzaci\xc3\xb3 del pou ZumaqueI (anomenat actualment MG-I). _NEWLINE_De 1914 a 1917, diversos jaciments de petroli van ser descoberts  en tot el pa\xc3\xads, l\'esclat de la Primera Guerra Mundial [hi va endarrerir significativament el desenvolupament de la ind\xc3\xbastria. A causa de l\'esfor\xc3\xa7 de guerra, compra i transport de les eines i maquin\xc3\xa0ria, algunes companyies petrolieres \xc3\xa9s van veure obligades a renunciar a la perforaci\xc3\xb3 fins despr\xc3\xa9s de la guerra. A la fi de 1917, les primeres operacions de refinament \xc3\xa9s duran a t\xc3\xa8rmit a la refineria de San Lorenzo, i les primeres exportacions significatives de petroli vene\xc3\xa7ol\xc3\xa0 hi van sortir per la terminal Caribbean Petroleum  en San Lorenzo. A la fi de 1918, el petroli hi va apar\xc3\xa8ixer per primera vegada a les estad\xc3\xadstiques d\'exportaci\xc3\xb3 de Vene\xc3\xa7uela*amb una producci\xc3\xb3 anual de 21.194 tones. Despr\xc3\xa9s d\'uns vint anys des de la instal\xc2\xb7laci\xc3\xb3 del primer trepant perforador de pous, Vene\xc3\xa7uela s\'havia convertit en el m\xc3\xa9s gran exportador de petroli del m\xc3\xb3n i el segon m\xc3\xa9s gran productor de petroli, despr\xc3\xa9s dels Estats Units. L\'exportaci\xc3\xb3 de petroli es va disparar de 1.9% a 91.2% entre 1920 i 1935._NEWLINE_Quan es va descobrir petroli en el camp La Rosa a la Costa Oriental del Llac]de Maracaibo el 1922, el dictador de Vene\xc3\xa7uela, Juan Vicente G\xc3\xb3mez va permetre als nord-americans fer la llei petroliera de Vene\xc3\xa7uela.\n_START_SECTION_\nCam\xc3\xad a la nacionalitzaci\xc3\xb3 - 1940-1976\n_START_PARAGRAPH_\nAl 1941, el general Isa\xc3\xadas Medina Angarita ori\xc3\xbcnd dels Andes vene\xc3\xa7olans, va ser elegit president de forma indirecta. Un de les seves m\xc3\xa9s importants reformes durant el seu mandat va ser la promulgaci\xc3\xb3 de la Llei d\'Hidrocarburs de 1943. Aquesta nova llei va ser el primer gran pas pol\xc3\xadtic donat cap a guanyar m\xc3\xa9s control sobre la seva ind\xc3\xbastria petroliera. Sota la nova llei, el concepte d\'una divisi\xc3\xb3 de 50/50 dels beneficis entre el govern i la ind\xc3\xbastria del petroli es va introduir. Una vegada aprovada, aquesta llei b\xc3\xa0sicament es va mantenir sense canvis fins 1976, any de la nacionalitzaci\xc3\xb3, nom\xc3\xa9s amb dues revisions parcials que es realitzen en 1955 i 1967. _NEWLINE_L\'any 1944, el govern vene\xc3\xa7ol\xc3\xa0 va donar diverses noves concessions per fomentar la descoberta de m\xc3\xa9s jaciments de petroli. Aix\xc3\xb2 es va atribuir principalment a un augment en la demanda de petroli causada per la Segona Guerra Mundial, i el 1945, Vene\xc3\xa7uela estava produint prop d\'1 mili\xc3\xb3 de barrils per dia. Estant un \xc3\xa0vid prove\xc3\xafdor de petroli als Aliats de la Segona Guerra Mundial, Vene\xc3\xa7uela ha augmentat la seva producci\xc3\xb3 un 42 per cent des de 1943 fins a 1944. Fins i tot despr\xc3\xa9s de la guerra, la demanda de petroli va continuar en augment pel fet que hi va haver un augment de vint-i-sis milions fins quaranta milions dels cotxes en servei als Estats Units des de 1945 fins a 1950. Cap a la meitat de 1950, tanmateix, els pa\xc3\xafsos de l\'Orient Mitj\xc3\xa0 havien comen\xc3\xa7at contribuir amb quantitats significatives de petroli al mercat internacional de petroli, i els Estats Units havien aplicat les quotes d\'importaci\xc3\xb3 de petroli. El m\xc3\xb3n va experimentar un exc\xc3\xa8s d\'oferta de petroli, i es van desplomar els preus.\n_START_SECTION_\nEmbargament del petroli de 1973\n_START_PARAGRAPH_\nA la d\xc3\xa8cada de 1970, els pa\xc3\xafsos productors de petroli del Golf P\xc3\xa8rsic van iniciar negociacions amb les empreses petrolieres en un intent per augmentar la seva participaci\xc3\xb3 de propietat. El 1972 s\'obt\xc3\xa9 r\xc3\xa0pidament una participaci\xc3\xb3 del 25%, i menys d\'un any m\xc3\xa9s tard es va revisar els acords per obtenir fins a un 60% de participaci\xc3\xb3 en la propietat de les empreses. Al 1973, els Estats del Golf P\xc3\xa8rsic membres de l\'OPEP van decidir augmentar els seus preus un 70% i col\xc2\xb7locar un embargament sobre els pa\xc3\xafsos amics de Israel (els Estats Units i Holanda) a conseq\xc3\xbc\xc3\xa8ncia de la Guerra de Yom Kipur. Aquest esdeveniment es coneix com la crisi mundial del petroli de 1973. Despr\xc3\xa9s de la culminaci\xc3\xb3 dels conflictes a l\'Orient Mitj\xc3\xa0 els pa\xc3\xafsos petroliers del Golf P\xc3\xa8rsic ja no exportaven als Estats Units i els preus del petroli van augmentar considerablement, Vene\xc3\xa7uela va experimentar un increment significatiu en les utilitats per concepte de producci\xc3\xb3 de petroli. Entre 1972 i 1974, els ingressos del govern vene\xc3\xa7ol\xc3\xa0 s\'havien quadruplicat. Amb un nou sentit de confian\xc3\xa7a, el president vene\xc3\xa7ol\xc3\xa0, Carlos Andr\xc3\xa9s P\xc3\xa9rez va prometre que Vene\xc3\xa7uela es desenvoluparia significativament en uns pocs anys mitjan\xc3\xa7ant la substituci\xc3\xb3 d\'importacions, els subsidis i els aranzels proteccionistes. Planejava usar els beneficis del petroli per augmentar l\'ocupaci\xc3\xb3, combatre la pobresa, augmentar els ingressos i diversificar l\'economia. Malauradament, els membres de l\'OPEP havien estat violant les quotes de producci\xc3\xb3 i els preus del petroli van caure dr\xc3\xa0sticament novament en la d\xc3\xa8cada de 1980, empenyent a Vene\xc3\xa7uela m\xc3\xa9s profundament en deute i recessi\xc3\xb3.\n_START_SECTION_\nNacionalitzaci\xc3\xb3\n_START_PARAGRAPH_\nMolt abans de 1976, Vene\xc3\xa7uela havia pres diverses mesures en la direcci\xc3\xb3 de la nacionalitzaci\xc3\xb3 de la seva ind\xc3\xbastria petroliera. A la llei de reversi\xc3\xb3 promulgada el 1971 s\'afirmava que tots els b\xc3\xa9ns, instal\xc2\xb7lacions i equips pertanyents a les concession\xc3\xa0ries dintre o fora de les \xc3\xa0rees de concessi\xc3\xb3 revertiria a la naci\xc3\xb3 sense compensaci\xc3\xb3 a l\'expiraci\xc3\xb3 de la concessi\xc3\xb3.  El moviment cap al nacionalisme es va viure una vegada m\xc3\xa9s sota el decret 832 on s\'estableix que tota l\'exploraci\xc3\xb3, producci\xc3\xb3, refinament, i programes de vendes de les companyies petrolieres havien de ser aprovats pr\xc3\xa8viament pel Ministeri de Mines i Hidrocarburs._NEWLINE_No es va fer oficial tanmateix, fins a la segona presid\xc3\xa8ncia de Carlos Andr\xc3\xa9s P\xc3\xa9rez, el pla econ\xc3\xb2mic del qual, "La Gran Vene\xc3\xa7uela", contemplava la nacionalitzaci\xc3\xb3 de la ind\xc3\xbastria del petroli i la diversificaci\xc3\xb3 de l\'economia mitjan\xc3\xa7ant la substituci\xc3\xb3 d\'importacions. El pa\xc3\xads oficialment va nacionalitzar la ind\xc3\xbastria petroliera l\'1 de gener de 1976, sota la gesti\xc3\xb3 ministerial de Valent\xc3\xadn Hern\xc3\xa1ndez Acosta, i al costat seu va venir el naixement de Petr\xc3\xb3leos de Venezuela (PDVSA), que \xc3\xa9s l\'empresa estatal vene\xc3\xa7olana de petroli. Totes les companyies petrolieres estrangeres que una vegada van fer negocis a Vene\xc3\xa7uela, van ser reempla\xc3\xa7ades per empreses vene\xc3\xa7olanes filials de PDVSA que controla l\'activitat d\'explotaci\xc3\xb3 d\'hidrocarburs a Vene\xc3\xa7uela. El 1980,  PDVSA va comprar l\'empresa dels Estats Units Citgo, i actualment \xc3\xa9s una de les empreses petrolieres m\xc3\xa9s grans del m\xc3\xb3n.\n_START_SECTION_\nAnys de declivi -1976-2000\n_START_PARAGRAPH_\nDespr\xc3\xa9s de la crisi del petroli de 1973, el per\xc3\xadode de prosperitat econ\xc3\xb2mica de Vene\xc3\xa7uela va ser relativament de curta durada. Aquest va ser |especialment el cas durant l\'exc\xc3\xa8s de petroli de 1980. Els pa\xc3\xafsos membres de l\'OPEP no s\'estaven adherint estrictament a les quotes assignades, i novament es van desplomar els preus del petroli. A la d\xc3\xa8cada de 1990, els s\xc3\xadmptomes de la \xc2\xabmalaltia holandesa\xc2\xbb van ser una vegada m\xc3\xa9s evidents. Entre 1990 i 1999, la producci\xc3\xb3 industrial de Vene\xc3\xa7uela es va reduir de 50% a 24% del producte intern brut del pa\xc3\xads en comparaci\xc3\xb3 amb una disminuci\xc3\xb3 de 36% a 29% per a la resta de l\'Am\xc3\xa8rica Llatina.16 Se totes aquestes q\xc3\xbcestions, l\'efici\xc3\xa8ncia de PDVSA venia en dubte en els \xc3\xbaltims anys. De 1976 a 1992, l\'import dels ingressos de PDVSA, que es va destinar a despeses de l\'empresa va ser en una mitjana del 29% deixant una resta de 71% per al govern. De 1993 a 2000, tanmateix, aquesta distribuci\xc3\xb3 va ser gaireb\xc3\xa9 completament revertit on el 64% dels ingressos de PDVSA van ser mantinguts per PDVSA deixant una resta de solament el 36% per al govern.\n_START_SECTION_\nSegle XXI i futur\n_START_PARAGRAPH_\nDespr\xc3\xa9s de l\'escalada de preus a partir de la crisi desencadenada per la invasi\xc3\xb3 de l\'Iraq en el 2003, els projectes de desenvolupament de la \xc2\xabFajade l\'Orinoco\xc2\xbb han cobrat una major import\xc3\xa0ncia econ\xc3\xb2mica. El govern del president Hugo Ch\xc3\xa1vez va decretar el 2007 la conversi\xc3\xb3 de totes les concessions en la Faja  a empresa mixta, on l\'Estat, sempre a trav\xc3\xa9s de PDVSA, ha de tenir majoria d\'accions. _NEWLINE_Ara com ara, Vene\xc3\xa7uela \xc3\xa9s el cinqu\xc3\xa8 pa\xc3\xads exportador de petroli del m\xc3\xb3n, amb la primera reserva m\xc3\xa9s gran de petroli brut cru pesant. Vene\xc3\xa7uela tenen un gran potencial per a l\'expansi\xc3\xb3 de la capacitat, podria augmentar la capacitat de producci\xc3\xb3 en un 2,4 MMbbl / d des dels nivells de 2001 (3,2 MMbpd) a 5,6 MMbpd l\'any 2025 18 - encara que aix\xc3\xb2 requeriria una significativa inversi\xc3\xb3 de capitals per part de PDVSA companyia nacional de petroli. Per a l\'any 2010, la producci\xc3\xb3 vene\xc3\xa7olana de fet va baixar  a ~ 2,25 MMbbl / d. PDVSA no ha demostrat cap capacitat per desenvolupar nous jaciments de petroli des de la nacionalitzaci\xc3\xb3 dels projectes de petroli pesant en la Faja Petroliera de l\'Orinoco, abans operades per empreses internacionals com ExxonMobil, ConocoPhillips, Chevron i Total. L\'any 2005, PDVSA va obrir la seva primera oficina a la Xina, i va anunciar plans per gaireb\xc3\xa9 triplicar la seva flota de vaixells petroliers en aquesta regi\xc3\xb3. Actualment, Estats Units representa el 65% de les exportacions de Vene\xc3\xa7uela._NEWLINE_Els economistes diuen que la despesa excessiva del govern de Vene\xc3\xa7uela en programes socials i pol\xc3\xadtiques de negoci estrictes va contribuir als desequilibris en l\'economia del pa\xc3\xads, i per tant en l\'augment de la inflaci\xc3\xb3, la pobresa, la despesa sanit\xc3\xa0ria baixa i l\'escassetat a Vene\xc3\xa7uela en els \xc3\xbaltims anys de la seva presid\xc3\xa8ncia. _NEWLINE_Segons els analistes, els problemes econ\xc3\xb2mics de Vene\xc3\xa7uela que es van patir sota el president Nicol\xc3\xa1s Maduro haurien succe\xc3\xaft amb Ch\xc3\xa1vez o sense. L\'any 2017, PDVSA no podia ni tan sols permetre\'s el luxe d\'exportar petroli a trav\xc3\xa9s d\'aig\xc3\xbces internacionals, que requereix inspeccions de seguretat i de neteja sota la llei mar\xc3\xadtima, amb el que t\xc3\xa9 una flota de petroliers avarats al mar Carib de les Antilles a causa d\'aquesta q\xc3\xbcesti\xc3\xb3.'